Darwini-Wallace'i medal
Darwini-Wallace'i medal (inglise keeles Darwin–Wallace Medal) on Londoni Linné Seltsi teadusauhind oluliste saavutuste eest evolutsioonibioloogia valdkonnas. Medal on nimetatud Charles Darwini ja Alfred Russel Wallace'i auks. Medal asutati 1908. aastal. Omapäraseks selle juures tegi asjaolu, et kuni 2010. aastani kehtis medali statuut, mille kohaselt medalit anti välja iga 50 aasta tagant. Seega enne 2010. aastat toimus vaid kolm medali kätteandmise tseremooniat: 1908., 1958. ja 2008. aastal (kõik medalid olid hõbemedalid, väljaarvatud esimene medal, mis oli kuldmedal ja mille pälvis Alfred Wallace). 2010. aastal medali statuuti muudeti. Vastavalt sellele hakati medalit jagama igal aastal.